Na gōrnoślōnskich szportplacach, 9.09.2018
Skuli szpilōw Ligi Narodōw nie grały bez tyn weekend fusbalowe ligi. Yno GKS Tychy we II lidze groł szpil awansym i przegroł 4-1 ze Bytoviōm Bytōw.
To iże nie grali we fusbal nie ôznaczŏ, co na gōrnoślōnskich szportplacach nic sie nie dzioło. Grajōm już ligi handbalowe, we Polsce grŏ liga hokejowŏ, a dwa manszafty z Gōrnego Ślōnska grajōm we Europejskej Lidze Majstrōw.
We handbalowej lidze czeskej nie udoł sie sztart HC Banika Karwinej, kery łōński sezōn bōł majstrym ligi czeskej. Piyrszy szpil handbalŏrze ze Karwinej grali ze HBC Ronal Jičín i przegrali go blank knap, bo yno 27-26.
We polskej lidze handbala grali już druge szpile i tukej tyż knap, ale wygrała Gwardiŏ Ôpole we Szczecinie ze Pogōniōm, tyż 27-26. Ciynżke szpil mioł Gōrnik Zŏbrze, kery we Kielcach musioł sie mierzić ze PGE VIVE i przegroł 32-23. Po dwōch szpilach ôba manszafty ze Gōrnego Ślōnska majōm po 2 punkty.
We hokeju nasze manszafty dalyj walczōm we Europejskej Lidze Majstrōw. Choć GKS Tychy przegroł wszyskie 4 szpile. W tyn tydniu ôba na wyjeździe: 6-2 ze Skelleftea AIK i 2-1 z HIFK Helsinki.
Lepiyj poszło HC Očelaři Trziniec, kere po przegranej ôbu szpilōw u siã wygrało we Szwecyji ze Djurgarden IF 4-3. We drugim szpilu już bōł yno jedyn punkt, bo po dogrywce przegrali ze Tappara Tampere 3-2.
Grŏ już tyż polskŏ lida hokeja, ale dojś nieregularnie, beztōż napiszymy ô niyj nieskorzyj.
Foto na wiyrchu: https://www.facebook.com/TrinecHokejoveSrdceSlezska/
szl_Latn szl_Latn szl_Latn szl_Latn szl_Latn szl_Latn szl_Latn szl_Latn por_Latn